Тудо декабрь кечын мо да кузе лийме нерген мый 20 ий утла ожно писатель Тыныш Осыпын дневникше гыч пален нальым. Тыныш ден ватыже да Чавайнмыт еш кужу жап ваш келшен, миен толын иленыт. Мутат уке, Юрий Чавайнын илыш дене Сергей Есенин да Владимир Маяковский семын чеверласымыже Иосиф Алексеевичын гына огыл, пеш шуко моло еҥын шӱм- чоныштым сусыртен. Тиде йомдарымашын кугытшо Юрий Сергеевичын лирикыжым лудмо годым поснак чот рашемеш. Да чаманыме-ойгырымо кумыл шӱм- чоным иша: «Молан? Молан?»